রাজ্যে কার্যত মহামারীর আকার নিয়েছে ডেঙ্গি। নিত্যিদিন জেলার বিভিন্ন জায়গা থেকে আসছে একের পর এক ডেঙ্গিতে আক্রান্ত হওয়ার খবর।  কী ভাবে ডেঙ্গি প্রতিরোধ করা যায় তা নিয়ে গভীর চিন্তায় রাজ্য সরকার। নানা পদ্ধতি অবলম্বন করেও দমন করা যাচ্ছে না এই অসুখকে। শীত পড়ছে, অনেকেই আশা করছেন এবার প্রকোপ কমতে পারে ডেঙ্গির। কিন্তু তার মধ্যেই খবর, জ্বরে আক্রান্ত হয়ে দক্ষিণ কলকাতার একটি নামী বেসরকারি হাসপাতালে ভর্তি সৌরভ গঙ্গোপাধ্যায়ের দাদা স্নেহাশিস গঙ্গোপাধ্যায়। শোনা যাচ্ছে, তিনিও নাকি ডেঙ্গিতেই আক্রান্ত। তবে চিকিৎসকদের কড়া নজরে রয়েছেন ভারতের প্রাক্তন অধিনায়কের দাদা।